Bordoja përballë së tashmes dhe së shkuarës
Bordoja është qendra e prodhimit të verës në Francë, por qyteti në të kaluarën ka qenë port për tregtinë e skllevërve.
Qyteti Bordo në jugperëndim të Francës, është i njohur si kryeqyteti botëror i verës, por ka patur një të kaluar të errët, si porti i dytë më i madh i Francës nga ku bëhej tregtia e skllevërve. Ndryshe nga disa qendra të tjera të njohura për tregtinë e skllevërve, atje nuk ekziston një memorial i madh, për ta shënuar këtë histori të pakëndshme të qytetit dhe zyrtarët e konsiderojnë atë si shumë të kushtueshme. Por ndërsa shtohet shqetësimi për rastet e racizmit dhe të ksenofobisë në mbarë Europën, një njeri ka marrë përsipër misionin për të hedhur më shumë dritë tek e kaluara. Është një destinacion i preferuar për anijet e pasagjerëve dhe specialistët e verës. Por Karfa Diallo ka më shumë interes për një tjetër aspekt të Bordosë, si një prej qendrave më të mëdha të tregtisë së skllevërve. Nga shekulli i 17, deri tek i 19-i, ky qytet dërgonte anije që transportuan deri në 130 mijë skllevër nga Afrika drejt Amerikës. Ato ktheheshin me ngarkesa pambuku, cigaresh, sheqeri dhe rumi. Qyteti e ka vënë pasurinë e tij pjesërisht me tregtinë e skllevërve. Diallo, emigrant nga Senegali, është kryetar i një shoqate për të rritur ndërgjegjësimin për ekzistencën e skllavërisë, si dhe ofron vizita tek qendrat e tregtisë së skllevërve në Bordo, me të cilën ai beson se qyteti nuk pajtohet. Shenjat e pakta të së kaluarës këtu është e vështirë të dallohen. Diallo thotë se në Bordo ka më tepër se 12 rrugë me emrin e tregtarëve më të njohur të skllevërve. thotë Alexandre, një student. Zyrtarët e qytetit janë dakord se duhet bërë më shumë, në një kohë kur në Francë është fuqizuar e djathta e ekstreme kundër imigracionit. - thotë Marik Fetouh, nënkryetari i bashkisë. Diallo mendon se dija është përgjigja më e mirë për t’iu kundërvënë racizimit të sotëm dhe të kaluar. Sa më të shumta janë njohuritë, aq më e vogël është urrejtja.